السلام عليكم
بما انه بالمنتدى اكو عرب من مصر ولبنان والجزائر والبحرين ومن نهر جاسم
ومن ابو جيير اليوم راح نحجيلكم بللهجه الجنوبيه اللذيذه
الفرخ وجمع التكسير مالتها الفروخ من هو الفرخ ومثل ماكال مطرب الشباب
الاول سعدي الحلي غفه رسمك بعيني من الصغر لليوم ماضنيت عشكك عشك
ليله ويوم ليله ويوم لا هاي الشبكه كامت تسحب خارجي
عدنه بالجنوب الطفل اي بالانكليزي الجلدرن الجلدرن بالجنوب نصيحله فرخ
مثلا نكول احه ابو عباس وفريخاته شنو فريخاته يعني اطفاله نعم الجلدرن
الجلدرن مالته او هناك تسميه اخرى هي البزر نعم البزر يعني مثلا تجي
ام صادق وهي جوارين ام ستار وتسئل على بت ام صادق لميعه وتكول اكلج
لميعه ماصار عدها بزر اي اطفال جلدرن جلدرن لانه الانجاب مثل الزراعه
من تحط البذور بالكاع اطك واطلع كرفس اوف شوكت اصير فلاح واتزوج
وازرع عمي حتى لو اتزوج كاع صبخه شنو نسوي قسمه
مثلا اني من جنت في الجنوب بيبتي تربيني لانه امي طالبه جانت في بغداد
وابويه بالخارج يدرس جنت يم بيبتي من اطلع بالشارع بيبتي اتصيح على خالي
تكله ولك للك كض الفرخ حمودي طلع بالشارع
اي اني الفرخ حمودي بس محروك بيتهم الي يروح باله بعيد اقصد الفرخ
حمودي اي الطفل حمودي الجلدرن الجلدرن
كانت ايام حلوه ايام الفروخه اي ايام الطفوله كلنه فروخ بالشارع نطلع نلعب
وجنه انغني حبيبي امك ماتقبل من احاجيك روحي معلك بيك الله يرحمك ابو
خالد صوت يجفل يخرع براعم الثوره والطلائع مال العراق
الغرض من الموضوع عدنه هواي اعضاء من الجنوب من جانوا افروخ
او افريخات او بزر الهم ذكريات حلوه لانه الفروخ تختلف عن اطفال بغداد
لانه بالجنوب من هو اصغير يشتغل ونسميه جادود اي يجد بالعمل ويجيب
فلوس مو مثل الاطفال في بغداد بزر نستله دلع ودلال واوي وماما غطيني
اني من جنت فرخ اصغير بس احترك ماطور المجمده مالتهم الي يروح باله بعيد جنت
اروح لقظاء الخظر للبساتين طبعا وقتها مايدرون بال يخلونه نطلع نص
عريان وحافي ولهذا صار عندي روماتيز بالرجل واني فرخ اصغير بس
ان شاء الله علسته المليشيات الي يروح باله بعيد
صار عندي روماتيز لانه اطلع حافي ومحد يكلي مايصير ولهذا
اطلب من المليشيات بخطف بيبتي وتعذيبها لانه هي السبب
تخليني اطلع حافي ونص عريان وصار عندي روماتيزم بالرجل
هسه وينهم الفريخات والفروخ البزر خلي يحجولنه على ايام الطفوله
شنو جانت
حمودي